شیاؤ ین ین

شیاؤ ین ین (953ء - 1009ء) لیاؤ عہد کی خطان سلطانہ تھیں۔ ان کا دوسرا چینی نام شیاؤ چواو تھا۔

ان کا اصلی خاندانی خطانی نام بالی تھا۔ ان کی شادی لیاؤ کے شہنشاہ جنگ زونگ سے ہو۔ ان کو باضابطہ طور پر سلطانہ دویگر چینگٹین کہا جاتا تھا۔

ان کی اپنی دس ہزار جنگجووؤں کی ایک پوری فوج موجود تھی جس کی کمان ان کے ہاتھ ساٹھ سال کی عمر تک رہی۔ سانگ عہد کے جنگجوؤں نے 986 میں لیاؤ پر حملہ کیا جسے پسپا کر دیا گیا اور بعد ازاں 989 میں شکست دے دی۔ شیاؤ شہری انتظام میں بہت مہارت رکھتی تھیں اور مرتے دم تک ان کا اثر رسوخ قائم رہا۔

ابتدائی زندگی 

شیاؤ لیاؤ چانسلر شیاؤ سیون کی تیسری اولاد تھیں۔ بہت کم عمری میں اپنی ذہانت اور صلاحیتیوں کی بنیاد پر اپنے والد کی نظر میں آ گئی تھیں جس کی وجہ سے انہوں نے شہنشاہ جنگ زونگ سے شادی کے لیے چنا۔ شادی کے کچھ عرصہ بعد انہیں سلطانہ کا لقب مل گیا اور انہوں نے شہنشاہ شینگ زونگ کو جنم دیا۔ ان کا شمار لیاؤ تاریخ کی عظیم ترین خواتین میں ہوتا ہے۔ ایک روایت کے مطابق انہوں نے ہان ڈیرانگ سے شادی کا وعدہ کیا تھا جو لیاؤ تاریخ میں ایک اہم شخص گردانا جاتا ہے۔

جدید حوالے 

چینی فلم لیاؤ کی شاہی بیوہ  میں مو چنگ نے شہزادی شیاؤ کا کردار ادا کیا، یہ فلم 1995 میں بنی۔

سلطانہ چیونچو ٹی وی سیریز میں شہزادی شیاؤ کا کردار شم ہائیجن نے نبھایا۔ یہ سیریز 2009 میں کے بی ایس 2 نے بنائی۔ اس ٹی وی سیریز میں انہیں آہنی سلطانہ کا لقب دیا گیا ہے۔ یہ سیریز شمالی کوریا نے بنائی ہے اور اس میں ملکہ کی بھرپور زندگی دکھائی گئی ہے جس میں وہ پرکھوں کے بنائے گئے ملک کو بچانے کے لیے زرہ بکتر پہن کر تلوار ہاتھ میں لے کر تمام زندگی دشمنوں سے لڑتے دکھایا گیا ہے۔

یانگ خاندان کے جرنیل پر مبنی ادب میں شہزادی شیاؤ کو ایک طاقتور مخالف کے طور پر دکھایا گیا ہے۔

حوالہ جات 

دسویں صدی کی خواتین حکمران
قرون وسطی جنگ میں خواتین
1009ء کی وفیات
953ء کی پیدائشیں